Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 89/13/5508	Ružomberok, 10.5.2013
EEČ : 2-42-55-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci je podľa § 62 Zákona o rodine č. 36/2005  Z. z. a podľa rozsudku Okresného súdu XXXXX č. k. XXXXX ktorý nadobudol vykonateľnosť a právoplatnosť dňa 03.10.2012, povinný platiť výživné na syna XXXXX, nar. XXXXX, v sume 150,- Eur vždy do každého 15. dňa v mesiaci vopred k rukám matky XXXXX, nar. XXXXX trvalo bytom XXXXX, XXXXX XXXXX, počnúc právoplatnosťou výroku tohto rozsudku, za obdobie od 06.08.2012 do 03.10.2012 bolo výživné určené predbežnou otázkou v zmysle § 7 ods. 1 Trestného poriadku vo výške 150,- Eur a za mesiac august vo výške 125,80 Eur,  vyživovaciu povinnosť si úmyselne riadne neplnil od 06.08.2012 do marca 2013, s výnimkou mesiacov október 2012, kedy uhradil sumu 33,33 Eur, november 2012, kedy  uhradil sumu 1,- Eur a následne 169,- Eur, december 2012  sumy 80,- Eur, 40,- Eur a 40,- Eur, január 2013 sumu 150,- Eur, február 2013 sumu 60,- Eur, čím mu za  obdobie od 06.08.2012 doposiaľ vznikol dlh k rukám XXXXX, XXXXX vo výške 459,- Eur, keď následne v mesiaci marec 2013 uhradil sumu 459,- Eur a sumu 150,- Eur ako bežné výživné, v mesiaci apríl 2013 uhradil sumu 150,- Eur, XXXXX bol vo vyššie uvedenom období zamestnancom spoločnosti XXXXX  a dosiahol príjem najmenej 957,47 Eur

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením pod č. ČVS: XXXXX zo dňa 26.02.2013 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 pre skutok uvedený vo výrokovej časti tohto uznesenia.

Obvinený XXXXX uviedol, že si je plne vedomý, že má prispievať na výživu na svojho syna XXXXX k čase vykonania výsluchu dňa 05.04.2013 už má svoju povinnosť splnenú, keď  uhradil sumu 609,- Eur. Obvinený následne k veci odoprel vypovedať.
 
Svedkyňa - poškodená XXXXX potvrdila platby uvádzané obvineným aj výšku dlžného výživného.  Vo svojej výpovedi sa vyjadril aj k svojim majetkovým pomerom, príjmom a výdavkom v spoločnej domácnosti so synom Pavlom, ktorý má 14 rokov.  Synovi nikdy nehrozila núdza, nakoľko sa mu snaží zabezpečiť všetko potrebné pre jeho výživu a výchovu. Ku dňu 08.04.2012 považuje výživné zo strany otca za uhradené v plnej výške. 

Súčasťou vyšetrovacieho spisu sú rodný list mal. XXXXX XXXXX, rozsudky  Okresného súdu XXXXX týkajúce sa  určenia výživného na maloletého a úpravu stretávania sa s ním, ako aj listinné dôkazy týkajúce sa úhrad výživného obvineným. Zamestnávateľ obvineného predložil správu k jeho osobe ako aj príjmu za rozhodné obdobie. k rukám otca maloletých detí počnúc právoplatnosťou rozsudku.  Uvedený rozsudok nadobudol právoplatnosť dňa 02.06.2011. 

Spis obsahuje aj správy príslušných štátnych orgánov k osobám obvineného a poškodeného aj so zreteľom na ich príjmové pomery. 

 Vyhodnotením zhromaždených dôkazov som dospela k záveru, že u obvineného bolo preukázané úmyselné zavinenie na neplnení vyživovacej povinnosti vo vzťahu k mal. XXXXX. Obvinený mal dostatočný finančný príjem zo zamestnania, ktorý mu umožňoval úhradu výživného voči maloletému dieťaťu. 

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinený XXXXX preukázateľne zaplatil v mesiaci marec 2013 uhradil sumu 459,- Eur a sumu 150,- Eur ako bežné výživné, v mesiaci apríl 2013 uhradil sumu 150,- Eur 

Vzhľadom k tomu, že obvinený XXXXX vyrovnal svoj dlh na výživnom za obdobie, ktoré mu je kladené za vinu v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka